CELEX: 31988R3712
Language: el
Date: 1988-11-28 00:00:00
Title: Κανονισμός (ΕΟΚ) αριθ. 3712/88 της Επιτροπής της 28ης Νοεμβρίου 1988 που καθορίζει το κατώτατο όριο παρέμβασης για τις κλημεντίνες στην Ισπανία για την περίοδο 1988/89

Avis juridique important

|

31988R3712

Κανονισμός (ΕΟΚ) αριθ. 3712/88 της Επιτροπής της 28ης Νοεμβρίου 1988 που καθορίζει το κατώτατο όριο παρέμβασης για τις κλημεντίνες στην Ισπανία για την περίοδο 1988/89  

Επίσημη Εφημερίδα αριθ. L 325 της 29/11/1988 σ. 0041 - 0041

***** ΚΑΝΟΝΙΣΜΟΣ (ΕΟΚ) αριθ. 3712/88 ΤΗΣ ΕΠΙΤΡΟΠΗΣ  της 28ης Νοεμβρίου 1988  που καθορίζει το κατώτατο όριο παρέμβασης για τις κλημεντίνες στην Ισπανία για την περίοδο 1988/89  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 2238/88 (2), και ιδίως το άρθρο 16α παράγραφος 5,  τον κανονισμό (ΕΟΚ) αριθ. 3241/88 του Συμβουλίου της 17ης Οκτωβρίου 1988 (3) που καθορίζει, για τις κλημεντίνες, κατώτατο όριο παρέμβασης στην Ισπανία για την περίοδο 1988/89, και ιδίως το άρθρο 1 παράγραφος 2,  Εκτιμώντας:  ότι το άρθρο 1 του κανονισμού (ΕΟΚ) αριθ. 3241/88 καθορίζει, για τις κλημεντίνες, τα κριτήρια καθορισμού του κατώτατου ορίου παρέμβασης στην Ισπανία· ότι εναπόκειται στην Επιτροπή να καθορίσει αυτό το κατώτατο όριο παρέμβασης εφαρμόζοντας στο μέσο όρο της παραγωγής που προορίζεται για κατανάλωση σε νωπή κατάσταση των πέντε τελευταίων περιόδων εμπορίας για τις οποίες υπάρχουν διαθέσιμα στοιχεία, το ποσοστό που προσδιορίζεται στην παράγραφο 1 του εν λόγω άρθρου·  ότι οι συνέπειες της υπερβάσεως του κατώτατου ορίου παρέμβασης επί των ισπανικών θεσμικών τιμών που έχουν καθοριστεί για την επόμενη περίοδο εμπορίας πρέπει να προσδιοριστούν σύμφωνα με τα κριτήρια που είχαν χρησιμοποιηθεί για την Κοινότητα των Δέκα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο 1988/89, το κατώτατο όριο παρέμβασης για τις κλημεντίνες καθορίζεται, για την Ισπανία, σε 61 500 τόνους.  Άρθρο 2  Όταν οι ποσότητες των κλημεντινών που προσκομίζονται στην παρέμβαση στην Ισπανία κατά τη διάρκεια της περιόδου εμπορίας υπερβαίνουν το κατώτατο όριο που καθορίζεται στο άρθρο 1, οι θεσμικές τιμές που εφαρμόζονται στην Ισπανία, για την επόμενη περίοδο εμπορίας, μειώνονται κατά 1 % ανά μερίδα υπερβάσεως 6 200 τόνων.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 198 της 26. 7. 1988, σ. 1.  (3) ΕΕ αριθ. L 289 της 22. 10. 1988, σ. 3.